
Etikkplakat
LOs møter, kurs og konferanser skal være en trygg arena for alle. Fagbevegelsen skal kjennetegnes ved gode verdier. Det er viktig at ansatte, tillitsvalgte og medlemmer opptrer i tråd med allmennetiske normer og verdier, som respekt for menneskets verdighet.
Trygghet og tilhørighet:
Det skal ikke forekomme noen form for mobbing, diskriminering eller trakassering, herunder seksuell trakassering. Med trakassering menes handlinger, unnlatende atferd eller ytringer som har som formål eller virkning være krenkende, skremmende, fiendtlig, nedverdigende, ydmykende eller plagsom. Seksuell trakassering omfatter også uønsket seksuell oppmerksomhet.
Likeverd og respekt:
Likeverd skal være et prinsipp uavhengig av etnisk eller kulturell bakgrunn, seksuell legning, religion eller livssyn. Vi skal ha toleranse for andres meninger, og vise interesse og repstekt for andre arbeidsoppgaver, kompetanse og funksjoner.
Ansvarlighet:
Vi opptrer ærlig og rettskaffende i møte med hverandre på tvers av forbund, lokalorganisasjoner og utvalg. Vi er bevisst på personvernet og taushetsplikten. Det er viktig at man representerer forbundet og lokalorganisasjonene sine på en god måte. 
Varsling:
Det skal være trygt å varsle om kritikkverdige forhold. Alle har et ansvar for å melde fra hvis vi oppdager uverdige og uforsvarlige forhold som er til skade for den enkelte eller fagbevegelsen som organisasjon.

